PIIBEL ARMSAKS
"Mooses - juht, kellele pole võrdset"
Oleme jõudnud selle seeriaga 8. osani,
mille pealkiri on "Kogudusetelk - Issanda kohtumispaik".
Jõudsime eelmisel korral selleni,
kuidas Jumala rahvas tegi endale ebajumala.
Mooses tuli mäelt alla, käsutahvlid kaenlas
ja vihastaas nii kõvasti, et viskas need puruks.
Ka Issand vihastas.
See oli suur kuninglik kuritegu.
See oli Talle suur solvang.
Ta kandis oma rahva tiibadel üle mere,
viis kõrbest läbi ja andis mannat söögiks.
Andis vett kalju seest ja palju muud.
Rahvas aga vahetas Ta kuu aja pärast ebajumala vastu välja.
Issand oli nii vihane,
et Ta tegi Moosesele ettepaneku hävitada kogu rahvas,
öeldes, et Ta teeb temast uue rahva.
Mooses ei arvanud hetkekski, et see on hea idee,
sest tema oleks saanud uus Aabraham, kogu rahva esiisa.
Ta viskus Issanda ette ja palus armu.
Ta palus: "Kui Sa ikkagi veel annaksid selle patu andeks.
Aga kui Sa ei anna, siis kustuta mind oma raamatust."
Mõelge sellele - Mooses teadis,
et Jumalal on raamat, kuhu Ta kirjutab.
Kelle nime seal raamatus pole, see ei jõua kunagi kohale -
ei taevasse ega Moosese ajal tõotatud maale.
Mooses lubas oma nime sealt maha võtta.
Ta samastus nii palju oma rahvaga.
Selline on õige juht.
Jeesuse võrdpilt -
Jeesus samastus samamoodi oma rahvaga
ja Tema nimi kustutati raamatust ristil olles.
Jumal oli Ta hüljanud.
Selleks, et meie nime sealt ära ei kustutataks.
Issandaga peeti nõu ja Mooses ütles:
"Mina ei taha siit kuskile minna, kui Sina kaasa ei tule."
Issand oli öelnud, et Ta ei lähe enam oma rahvaga koos
ja ainult ingel läheb.
Mooses palus ja anus.
Issand andis järele ja ütles: "Hea küll, ma tulen koos teiega."
See tähendas seda, et sai hakata ehitama kogudusetelki.
Jumala kohtumispaika sai hakata ehitama,
et panna seaduselaegas kõige pühamasse paika,
mis oli Issanda troon, kus Ta lubas olla oma rahva keskel.
Mooses oli sellest kõigest nii väsinud,
et ta palus Jumalal näidata talle oma auhiilgust.
See tähendab Tema palet.
Vanas Testamendis on karm reegel,
et kes Issanda palet näeb, see sureb.
Jumal on nii püha, et patune ei tohi Teda vaadata.
Issand andis järele ja ütles talle:
"Mine kaljuprakku, ma kõnnin mööda,
ma katan sind oma käega, nii et sa näed mind selja tagant."
Nii juhtuski.
Mooses nägi vilksamisi Ta selga,
aga seegi oli Moosesele trööstiks, nii et ta jaksas olla edasi juht.
Issand muide vastas sellele palvele
näha Tema palet imelisel moel,
aga selleks kulus 1500 aastat.
Nüüd algas Moosese elus tema elu õnnelikum poolaasta.
Lõpuks ometi tegutses rahvas koos ja kõik läks korda.
Mooses läks rahva ette ja ütles,
et neile on andeks antud.
Issand oli lubanud hakata kogudusetelki ehitama
ja nüüd oli vaja erinevaid materjale.
Vaja oli puitu ja lõnga ning väärismetalle,
et seda telki püsti panna.
Rahvas sai aru, et pärast ebajumalaorgiat
olid nad ära teeninud surmanuhtluse,
aga nüüd said nad hoopis andeks.
Kõik läksid projektiga innukalt kaasa.
Räägitakse, kuidas naised ketrasid puuvillast lõnga
ja kitsevillast lõnga.
Rikkamad annetasid väärismetalle, mida nad said Egiptusest.
Osa läks kuldvasikasse,
kuid 1800 kilo oli alles,
mida läks kogudusetelgi jaoks vaja.
Tehti korjandus ning asju tuli rohkem, kui vaja.
Mooses pidi ütlema, et ärgu nad rohkem toogu.
Kas te olete kunagi kuulnud, et mõni kristlik ühing ütleb,
et annetusi tuleb liiga palju?
Neid siis tuli.
Issand andis Püha Vaimu.
Piiblis öeldakse esimest korda,
et keegi vajas Püha Vaimu oma töö jaoks.
Betsaleel, kes tegi kunstitööd.
Ta oskas töötada kangaste, väärismetalli ja puiduga.
Kõige sellega.
Tema ja üks teine mees hakkasid ehitama
ja selleks kulus pool aastat.
Sellest tuli imeline koht - väliselt tagasihoidlik,
kuna see oli nahaga kaetud ja oli pruunikashall.
Seal oli kolm katet ja seinas kardinad.
Kui minna sisse, siis see oli imeilus.
Kõige püham paik oli 5 x 5 x 5 meetrit suur.
See oli kuubikujuline ja selle ees olid kootud keerubikujud.
Juudid ei tee kujusid,
aga keerubid - mida see sõna meile ütleb?
See meenutab meile paradiisi,
mille väravas valvavad keerubid, et patused ei saaks sinna sisse.
Tegelikult oligi kõige püham paik paradiis -
Issanda kohtumispaik maa peal.
Seal oli seadusleagas, kus olid käsutahvlid,
kuldne kaas seal peal.
Järgmine hoone oli püha paik.
Sinna võis preester minna suitsutama
ja tuua vaateleibasid.
Seal oli kolm asja.
Seal oli veel eesõu,
kus oli pesemisnõu ja altar.
Seal oli altar ja sinnamaani tohtis rahvas minna;
sinna võis viia oma ohvriande.
See on Vana Testamendi armuevangeelium.
Patune saab minna oma lambaga altarile
ja valada seal tolle verd.
On olemas 6 eriliiki ohvriande.
Kõik on vereohvrid, välja arvatud üks roaohver.
Jumala rahvale õpetati 1500 aastat,
et ilma verevalamiseta ei ole andeksandmist.
Muud kultuurid seda tava ei tunne.
Jaapanis võib jumalale viia apelsini.
See on hea and.
Aga juudile õpetati, et kui verd ei valata, andeks ei saa.
Lepitus,
nii et Jumalaga oleks suhe korras, kui pattu tehti -
selleks läks alati verd vaja.
Oli vaja asendajat, kes sureb, et mina ei peaks surema.
Ülempreester tohtis minna kõige pühamasse paika
vaid kord aastas - ainult üks kord aastas!
Koos verega, et lepitada rahva patud.
Kõige püham paik oli kottpime.
Seal polnud valgust,
vaid seal olid kolmekordsed katted peal.
Seal ei näinudki midagi.
Pühapaigas oli seitsmeharuline lamp ja seal oli valgem.
Kui kogudusetelki hakati transportima, siis see oli paras pähkel,
kuna üks suguharu, kes neid pühasid esemeid transportis,
ei tohtinud neid näha.
Seaduselaegast ei tohtinud näha.
Nad pidid kardina laeka peale panema
ja seda tuli tassida kandepuudega,
millel olid rõngad, sest seda ei tohtinud puutuda.
Jumalale ei tohi ligineda ükskõik, kus või millal.
Ainult nii, kuidas Jumal ise paika paneb.
Aga nüüd Mooses ja Jeesus?
Millised on need ühenduskohad?
Neid on siin päris palju.
Johannese evangeelium ütleb Jeesuse kohta,
et Ta tuli ja püstitas kogudusetelgi meie keskele.
"Elas meie keskel" - nii on tõlgitud.
Aga originaaltekst ütleb,
et ta püstitas oma kogudusetelgi meie keskele.
Jeesus oli Jumala kohtumispaik, see tempel.
See koht, kus patud lepitatakse.
Ta ütleb ju isegi,
et hävitage see tempel kolme päevaga.
Ta rääkis oma ihu templist.
Ilmutusetelgi kõik kohad räägivad Jeesusest.
Näiteks laegas.
Seal on seadusetahvlid, mille Jeesus kõik täitis.
Seal peal on armutroon - Paulus nimetab seda nii.
Tõlgetes on ka öeldud lepitustroon.
See viitab kaanele -
kui Jumal vaatab patust ja kõiki käskusid, mida ta pole täitnud,
siis kui Ta vaatab läbi Jeesuse, siis neid patte pole näha.
See on armutroon.
Jeesus on maailma valgus nagu seitsmeharuline küünlajalg.
Vaateleivad - Ta on eluleib.
Iga detail räägib Jeesusest ühel või teisel moel.
Jeesus on ka ohver.
Ta on Jumala tall, kes kannab maailma patud.
1500 aastat toodi ohvriande,
kuniks roomlased hävitasid 70. aastal teise templi.
Kõik need ohvrid viitasid Jeesusele.
Temast sai täiuslik ohvriand.
Ristija Johannes ütleb ühele inimesele viidates,
et ühest Jumala tallest piisab.
Ta kannab kogu maailma patu.
Seetõttu pidi Jeesuse surm olema nii kohutav.
Kui mõtled kasvõi oma pattudele,
siis see on paras koorem.
Jeesus on ka ülempreester.
Heebrealaste kirjas on öeldud,
et oma verega läks Ta kõige pühamasse paika, taevasse,
mille järgi kogudusetelk oli ehitatud.
Seal Ta istub Isa paremal käel
ja palvetab meie eest kogu aeg.
Meil on selline ülempreester.
Ta on kannatanud ja olnud kiusatustes
ja teab, millest inimene läbi läheb.
Sinu elus pole ühtki sellist kannatust või kiusatust,
mida Jeesus poleks omal nahal tundnud.
Ta suudab sulle kaasa tunda ja sind aidata.
Ta palvetab su eest ja kui saatan sind patus süüdistab,
näitab Jeesus oma haavu ja oma verd.
Karistuse eest on tasutud.
Kui Jeesus suri, rebenes templi eesriie ülevalt alla välja.
See tähendab,
et igaüks võib minna kõige pühamasse paika.
Me kõik oleme ülempreestrid, kuninglikud preestrid,
kes võivad ise Jumalale läheneda.
Milline on paik, kus saame kohtuda Jumalaga?
Armu vahendid: Piibel, ristimine ja armulaud.
Palvetame laulusalmi sõnadega.
Sa kõnnid koos meiega selles koguduses,
annad väge armusõnast, õnnistad meid.
Ikkagi õhkab me hing, Sind igatseme näha.
Tule juba, Issand Jeesus!
Laulusalm 11
Aitäh ja kohtumiseni järgmises saates.
PIIBEL ARMSAKS
Hea vaataja, kas oled leidnud tröösti ja kinnitust
TV7 saadete kaudu,
võid toetada TV7 tööd, helistades 900 1777 (kõne hind 7 eur)
või teha ka pangaülekande, leides me andmed www.tv7.ee Aitäh!
TV7 annetustelefon: 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Külli Kuusk